今牧御失和，使一州叛逆，海內為之騷動，陛下臥不安寢。崔烈為宰相，不念為國思所以弭之之策，乃欲割弃一方萬里之土，臣竊惑之。若使左衽之虜得居此地，士勁甲堅，因以為亂，此天下之至慮，社稷之深憂也。若烈不知之，是極蔽也；知而故言，是不忠也。」帝從傅燮議。由是朝廷重其方格，每公卿有缺，為眾議所歸。